**Forslag til aktiviteter**– fra nettverksmøte om klimapilegrim 5. april på Oslo Bispegård

* Benytte seg av allerede eksisterende arenaer og markeringer som Høsttakkefest eller Skaperverkets dag
* Gjennomføre en vandregudstjeneste istedenfor ordinær gudstjeneste. Se forslag til innhold i vandreheftet under «ressurser – klimapilegrimsvandring».
* Vandring i etterkant av gudstjeneste/kirkekaffe
* Bli en grønn menighet, eller gå sammen med en grønn menighet i nærheten av der du bor. [Les mer her.](https://kirken.no/nb-NO/gronnkirke/gronn-menighet/)
* Ta kontalt med et lokalt kjent fjes og få de med på laget. Enten til å signere på leserbrev sammen med deg/dere, eller uttale seg gjennom de kanalene de har tilgjengelig. Feks Facebook, YouTube, instagram osv.
* Ta kontakt med DNT eller lokale tur-lag for å gjøre enkelt-turer til en klimatur der man registrerer skritt til klimapilegrim.
* Arrangement om klima i menighetshus, for eksempel en samtale, debatt, e.l.
* Fokus på klima i bønn – skrive ned på lapper, henge opp lappene i trær eller på veggen.
* Kombinere klimapilegrimsvandringen med plastplukking. Se mer om plast og hva man kan gjøre på <https://www.hopecathedral.no/norsk/> Man kan sette i gang en strandrydding, ruskenaksjon, gå langs en kyststi og rydde samtidig.
* Aktiviteter med fokus på gjenbruk, for eksempel i samarbeid med Gjenbruk NMS. Sy om, reparere, bytte klær, lage nye ting av gamle klær osv.
* Lage bærekraftige klimapilegrims-materiell. Male på t-skjorter, lage speidermerke, strikke lue, sy handlenett, e.l.
* Lag en konkurranse i menigheten om hvem som klarer å gå flest skritt for klima i løpet av en periode. Samle sammen de registrerte skrittene og registrer dem på klimapilegrim.no.
* Kombiner en klimapilegrimsvandring med fuglekikking, blomsterplukking eller Geo-caching.
* Inviter med en politiker på klimapilegrimsvandring.
* Ta med konfirmantene ut på en klimapilegrimsvandring.
* Gjøre noe på bilfri dag i sentrum der man bor. Vandring, konsert, stand, sette opp et reparasjons-popup-verksted? For klær, sykkel e.l.
* Benytte seg av lokale festivaler – grønn stand, appell, invitere lokale politikere, kirkeaktører, andre religiøse ledere, andre organisasjoner
* Samarbeid med «Besteforeldrenes klimaaksjon»
* Organisere vandringer på festivaler, sommerleirer, Spekter, Korsvei og andre relevante arenaer.
* Telle skritt på dansearrangementer, dans for klima
* Hvis man har en lokal innsamlingsaksjon, globalløp, eller går med bøsse for Fasteaksjonen; registrer skrittene på klimapilegrim.no
* Seminar om ulike religioners teologi og praksis om klima, mat/vann og bærekraft
* Flerreligiøs mat-dag, deling av smaksprøver og oppskrifter
* Hvis man allerede har planer om å gå en pilegrimsvandring i løpet av sommeren, gjør det til en klimapilegrimsvandring og registrer skrittene på klimapilegrim.no. Del også bilder med #klimapilegrim på Instagram eller Facebook.
* Myraktivisme – myrbevaring. I samarbeid med andre aktører, for eksempel Sabima
* Samarbeid med en folkehøyskole i lokalmiljøet, særlig de som har friluftsliv som fag